《丑梨》
宋代·陆埈

灰豸凝清古，霜津溢澹甜。
面嫌汤后白，心慰邑中黔。
美实种寒谷，珍尝近御奁。
彼姝徒冠玉，争得似无监。

作者简介：（1155—1216）高邮人，字子高。高宗建炎初，与兄埙徙秀州崇德。光宗绍熙元年进士。授滁州教授，尊礼老成，作兴小学，人皆趋学。迁两浙转运司干办公事。后除秘书省校书郎，摄濠州。改知和州，养士厉俗，修仓浚河。罢为主管建宁府冲佑观。有《益斋集》。